text: Ydmyg og stor dyreven
  29 april 2019 kl. 13.19
  Så er Dansk Folkeparti klar med en ny folketingskandidat i Aabenraa-kredsen
  Dansk Folkeparti stod pludselig uden nogen folketingskandidat i Aabenraa-kredsen, da partiledelsen i begyndelsen af februar udpegede Peter Kofod til ny spidskandidat til det forestående valg til EU-parlamentet.
  Mandag præsenterede partiet sin nye kandidat - og det blev Ida Smed. Hun er 52 år, selvstændig og sidder i byrådet for Dansk Folkeparti i Aabenraa.
  Den nye kandidat håber at kunne løfte den tunge arv efter Peter Kofod, som på rekordtid er steget i graderne i partiet.
  Peter Kofod var den DF'er, der fik næstflest stemmer ved valget i 2015 - kun overgået af partiformand Kristian Thulesen Dahl.
  Han siger om sin afløser: - Hun er lokal, har bred erfaring, arbejder hårdt for sine ting og er samtidig utrolig sympatisk.
  Selv er hun både glad og ydmyg overfor valget til kredsens folketingskandidat.
  - Jeg vil gøre mit for at få det bedste resultat, siger Ida Smed, der i øvrigt betegner sig selv som en stor dyreven.
  